Versek a tanmenethez

**Papp Tibor: Nevek**

Marci, Berci, Karcsi, Tercsi,  
Ancsa, Jancsi, Bence, Jenci,  
Ince, Vince, Lonci, Manci,  
Lóri, Flóri, Frici, Franci,  
Dani, Dini, Samu, Simi,  
Lilla, Neli, Ami, Imi,  
Piri, Pali, Ili, Ali,  
Lali, Lili, Vili, Vali,  
Máris, Sári, Klári, Máli,  
Mici, Maca, Zoli, Záli,  
Misi, Masa, Emmi, Mimi,  
Tibi, Tóbi, Tóni, Tini,  
Ibi, Robi, Gabi, Giza,  
Rozi, Rézi, Gazsi, Zsiga,  
Margó, Gergő, Eszti, Kriszta,  
Jóska, Pista, Böske, Miska,  
Bori, Biri, Dóri, Kari,  
Teri, Feri, Gyuri, Mari,  
Panni, Fanni, Muki, Miki,  
Sanyi, Manyi, Vica, Viki,  
Józsi, Mózsi, Médi, Magdi,  
Helga, Matyi, Tünde, Andi.

Weöres Sándor A leves készül

Kutyateszi Bálint,

Csókaviszi Benedek,

Kocsihasu Péter,

Csukaszemü Pál

megeszi a szöcskét,

fapapucsot, egeret,

de ha leves készül,

mindnek hasa fáj.

Izsák Andor Róbert: **Név-vers**

Ábel, Angéla, Elek;   
Minden reggel korán kelek.   
Renáta, Ottó, Soma;   
Kihűlt-e a vacsora?   
Huba, István, Sámuel;   
Magas hangon énekel.   
Kamilla, András, Mihály;   
Trónján ül az öreg király.   
Máté, Frida, Zsanett;   
A reggeli jól esett.   
Dániel, Lenke, Péter;   
A lábujjad három méter.   
Orsolya, Ármin, György;   
Kis csészédet el ne törd!   
Nándor, Zsombor, Gedeon;   
Sétál réten, dombokon.   
Ábel, Eta, Emőke;   
E név-versnek máris vége.

**Weöres Sándor: A TÜNDÉR**

Bóbita Bóbita táncol,  
körben az angyalok ülnek,  
béka-hadak fuvoláznak,  
sáska-hadak hegedülnek.

Bóbita Bóbita játszik,  
szárnyat igéz a malacra,  
ráül, igér neki csókot,  
röpteti és kikacagja.

Bóbita Bóbita épít,  
hajnali köd-fal a vára,  
termeiben sok a vendég,  
törpe-király fia-lánya.

Bóbita Bóbita álmos,  
elpihen õszi levélen,  
két csiga õrzi az álmát,  
szunnyad az ág sürüjében.

**Hangerő- és hangsúlygyakorlatok**

ADJ nekem túrógombócot!

Adj NEKEM túrógombócot!

Adj nekem TÚRÓGOMBÓCOT!

Egy, KETTŐ, három, négy.

Egy, kettő, HÁROM, négy.

Egy, kettő, három, NÉGY.

EGY, kettő, három, négy.

Hátamon a zsákom

zsákomban a mákom,

mákomban a rákom,

kirágta a zsákom,

kihullott a mákom,

odalett a rákom,

aki szánja károm,

varrja be zsákom,

szedje fel a mákom

*(magyar népköltés*

**Mándy Stefánia: Csendítsd rá**

Kis Magda  
feldobja,  
röptetve,  
szöktetve,  
az apja  
elfogja,  
pörgetve,  
görgetve,  
bokorba  
gurítja,  
magasba  
hajítja,  
feldobja  
az apja,  
elkapja  
Kis Magda  
- a labda.

Csillog is,  
villog is,  
hullik is,  
múlik is,  
a füstös  
háztetőn  
a rücskös  
hegytetőn,  
ezüstös  
fény, ragyogó!  
Hűvös is,  
befed is,  
vetésen  
meleg is,  
jó takaró  
- a hó.

Mindennap  
megterem,  
kot-kot-kot-  
kotkodács,  
hej minden reggelen  
szalma közt  
meglelem,  
ha fehér,  
megeszem,  
ha tarka,  
elteszem,  
húsvétra  
tiéd lesz,  
zöld mintás,  
kéktintás.  
szinekkel ékes,  
szép piros  
festékes,  
kot-kot-kot-  
kotkodács  
de csinos,  
de csodás  
- a tojás.

Füleden   
berepül,  
a szádon  
kirepül,  
ha nem vagy  
egyedül,   
elkapja  
pajtikád,  
issza is,  
vissza is   
hajítja,  
úgy röpül,   
mint a   
parittya, ha jó,   
- a szó.

Kurjant, rikkant  
kakas, jérce,  
zöld az erdő,  
hegyek bérce,  
ágon alma,  
bokron málna,  
Palkó csak a   
tóra járna,  
hogyha zuhog,  
aláállna,  
minden ember  
mindig várja – néz az  
égre  
januárban,  
néz az égre  
februárban:  
mikor jön hát,   
mikor végre,  
amit mondog  
újra vár  
- a nyár.

Szájról jár  
itt szájra,  
nincs szárnya,  
mégis száll,  
pagonyról  
virányra  
röppen   
szép virága.  
Ég lánya  
fakasztja  
búsaknak   
vigaszra,  
föld fia  
szakasztja,  
veled is   
megosztja,  
dünnyögi,  
zümmögi  
vén  
s fiatal  
- a dal.

**Szavakra bontva, kreatív hangszerrel kísérve:**

Mondok kilenc állatot,

cé betű van benne,

mondjad velem hibátlanul,

mintha könnyű lenne.

Cápa, fácán, boci, paci,

cinege meg katica,

koca, cinke, pici maci,

mondd utánam, Lacika!

**Tarbay Ede: Félnótás nóta**

Volt egy legény, Cibere,

volt néki egy szekere.

Hej, Cibere, Cibere,

hiányzott egy kereke.

Volt egy leány, Dilinkó,

muzsikája tilinkó.

Nem volt csak fél kótája,

félig szólt a nótája.

Nótáztak és döcögtek,

leszálltak meg fölültek,

amerre csak kocogtak,

a népek csak kacagtak.

Weöres Sándor:

Paripám csodaszép pejkó,  
Ide lép, oda lép, hejhó!  
Hegyen át, vizen át vágtat,  
Nem adom, ha igérsz százat.

Amikor paripám ballag,  
Odanéz valahány csillag.  
Amikor paripám táncol,  
Odanéz a nap is százszor.

Tekereg a szél,  
Kanyarog a szél,  
Didereg az eper-ág:  
Mit üzen a tél?

Fuj a szél, fuj a szél,  
De morog a szél.  
Apró ez a szoba,  
Mégis belefér.

Széles világba  
Fut a szél magába,  
Nyakában a lába,  
Sosem érsz nyomába.

Éren-nádon   
sikló kúszik,   
Kicsi patak – ágyon   
vízicsibe úszik.   
  
Hajló nád közt   
kotlós zizzen,   
Vízicsibe-népét   
tereli a vízben.   
  
Ér tükrében   
látszik az ég is,   
Fejetetején   
a vízicsibe-nép is.   
  
Siklók, békák,   
pókok látják  
Vízicsibe-pásztor   
vízicsibe-nyáját.

|  |  |
| --- | --- |
|  |  |

Weöres Sándor: Ha a világ rigó lenne

Égi csikón / léptet a nyár,

tarka idő / ünnepe jár,

táncra való, / fürdeni jó,

nagy hegy alatt / hűsöl a tó.

Hogyha kijössz, / messzire mégy,

hogyha maradsz, / csípdes a légy.

Habzik az ég / mint tele tál,

tarka idő / szőttese száll.